O R A T I 0. 13 



ut nos facimus, neganti. lam vero Scripturae doctrinam exquirenti haec 

 sponte in oculos incurrunt. Auctoritatis principium in religione valebat 

 omnino apud Israelitas et populi infantiae accommodatura erat. Israelitae 

 autem quique sagaciores jam vaticinabantur tempora, in quibus religio 

 singulorum mentibus animisque adeo impressa foret, ut a nullius auctoritate 

 et testimonio, in Deo agnoscendo et colendo, homines penderent. IESUS 

 autem , hoc vaticinium expleturus , principium auctoritatis in religione su- 

 stulit. Quaerebant ludaei, ut nostra aetate aviti systematis patroni, salu- 

 tem in literis Scripturae , ut quidquid scriptutn esset , hoc ipso etiam verum 

 imo divinum haberetur. IESUS vero hanc superstitionem increpat, neque 

 in Scriptura, sed penes ipsum, salutis fontem, vitam quaerendam esse vere 

 vitalem et aeternam docuit, Scriptura quum, ipso iudice, non esset veri- 

 tatis et vitae aeternae fons, sed dux, quo ad salutis fontem, CHRISTUM 

 scilicet et Deum, homines perveniant. Itaque IESUS nusquam suam ipse 

 in docendo auctoritatem interponit, sed argumentis pugnat, sensum mora- 

 lem explicat, ad veritatis agnitionem homines instituit, abiturus autem pro 

 libri scripti auctoritate alterum paracletum spiritum veritatis ecclesiae pro- 

 mittit, ut, veritate ipsa edocti, ne ex illo quidem, doctore perfectissimo, 

 quid verum esset, postea exquirerent. Quid dicam de Apostolis? Neque 

 illi usquam auctoritatem ullam in docendo sibi vindicant. Rationibus utun- 

 tur, non auctoritatibus aut sua aut aliorum pugnant. Beroeos laudant, 

 quod non per PAULI verba iurarent, verum in ea quae dixerat sedulo in- 

 quirerent. Admonent ecclesias, ut omnia perscrutentur , in singulis vero 

 religionis placitis accurate explorent, utrum a Dei Spiritu dimanent. //Lo- 

 quor ad intelligentes ," inquit PAULUS, //vos ipsi quae dico indicate." Dum 

 vero serior aetas Apostolorum verbis abutitur, ut auctoritate externa fidem 

 Christianorum regat, ipse Apostolus testatur, se nolle dominari in Chris- 

 tianorum mentes et conscientias. Auditis, quo fundamento IESUS et Apostoli 

 fidem religiosam superstruendam .esse doceant. Vos ipsi indicate, utris 

 Literae S. faveant, auctoritatis in religione patronis, an vero nobis, nisi 

 ipsius veritatis auctoritatem , in theologia nullam agnoscentibus. 



Cum auctoritatis principio in veteri theologia arctissime notiones revela- 

 tionis et mysterii cohaerent. Revelationem veteres ecclesiae doctores actum 

 Dei habuerunt, naturalem rerum ordinem excedentera, quo homini imme- 



